CELEX: 62003TJ0348
Language: el
Date: 2007-09-12
Title: Απόφαση του Πρωτοδικείου (δεύτερο τμήμα) της 12ης Σεπτεμβρίου 2007. # Koninklijke Friesland Foods NV κατά Επιτροπής των Ευρωπαϊκών Κοινοτήτων. # Κρατικές ενισχύσεις - Φορολογικό καθεστώς ενισχύσεων που έθεσαν σε εφαρμογή οι Κάτω Χώρες - Διεθνείς χρηματοδοτικές δραστηριότητες ομίλων επιχειρήσεων - Απόφαση κηρύσσουσα το καθεστώς ενισχύσεων ασυμβίβαστο με την κοινή αγορά - Μεταβατική διάταξη - Προστασία της δικαιολογημένης εμπιστοσύνης - Αρχή της ίσης μεταχειρίσεως - Παραδεκτό - Ενεργητική νομιμοποίηση. # Υπόθεση T-348/03.

Απόφαση του Πρωτοδικείου (δεύτερο τμήμα) της 12ης Σεπτεμβρίου 2007 — Koninklijke Friesland Foods κατά Επιτροπής
      (Υπόθεση T-348/03)
      «Κρατικές ενισχύσεις — Φορολογικό καθεστώς ενισχύσεων που έθεσαν σε εφαρμογή οι Κάτω Χώρες — Διεθνείς χρηματοδοτικές δραστηριότητες ομίλων επιχειρήσεων — Απόφαση κηρύσσουσα το καθεστώς ενισχύσεων ασυμβίβαστο με την κοινή αγορά — Μεταβατική διάταξη — Προστασία της δικαιολογημένης εμπιστοσύνης — Αρχή της ίσης μεταχειρίσεως — Παραδεκτό — Ενεργητική νομιμοποίηση»
      1.                     Προσφυγή ακυρώσεως — Ενεργητική νομιμοποίηση — Ανάγκη γεγενημένου και ενεστώτος εννόμου συμφέροντος (Άρθρο 230, εδ. 4, ΕΚ)
            (βλ. σκέψεις 58, 72)
      2.                     Προσφυγή ακυρώσεως — Φυσικά ή νομικά πρόσωπα — Πράξεις που τα αφορούν άμεσα και ατομικά — Απόφαση της Επιτροπής με την οποία
            διαπιστώνεται το ασυμβίβαστο ενός καθεστώτος κρατικών ενισχύσεων προς την κοινή αγορά και προβλέπεται ένα μεταβατικό καθεστώς
            — Προσφυγή μιας επιχείρησης η οποία εξαιρείται από το μεταβατικό καθεστώς — Παραδεκτό — Προϋποθέσεις (Άρθρα 87 § 1 ΕΚ και
            230, εδ. 4, ΕΚ) (βλ. σκέψεις 93-96, 100)
      3.                     Ενισχύσεις χορηγούμενες από τα κράτη — Συμβατό μιας ενισχύσεως προς την κοινή αγορά — Ενδεχόμενη δικαιολογημένη εμπιστοσύνη
            των ενδιαφερομένων — Προστασία — Προϋποθέσεις και όρια (Άρθρο 88 § 2, εδ. 1, ΕΚ· κανονισμός 659/1999 του Συμβουλίου, άρθρο
            7) (βλ. σκέψεις 132-135)
      4.                     Ενισχύσεις χορηγούμενες από τα κράτη — Απόφαση της Επιτροπής με την οποία διαπιστώνεται το ασυμβίβαστο ενός καθεστώτος κρατικών
            ενισχύσεων προς την κοινή αγορά και προβλέπεται ένα μεταβατικό καθεστώς — Απουσία μεταβατικών μέτρων υπέρ των επιχειρηματιών
            που έχουν υποβάλει αίτηση ενισχύσεως η οποία εξακολουθεί να εκκρεμεί κατά τον χρόνο της εκδόσεως της αποφάσεως της Επιτροπής
            περί κινήσεως της τυπικής διαδικασίας εξετάσεως — Επιχειρηματίες που έχουν βασίμως δικαιολογημένη εμπιστοσύνη ως προς τη χορήγηση
            εύλογης μεταβατικής περιόδου (Άρθρο 88, § 2, εδ. 1, ΕΚ) (βλ. σκέψεις 138, 149-150)
      Αντικείμενο 
      
         Αίτημα ακυρώσεως του άρθρου 2 της απoφάσεως 2003/515/EK της Επιτροπής, της 17ης Φεβρουαρίου 2003, με την οποία κηρύχθηκε ασύμβατο
                  με την κοινή αγορά το καθεστώς ενισχύσεων που έθεσαν σε εφαρμογή οι Κάτω Χώρες υπέρ των διεθνών χρηματοδοτικών δραστηριοτήτων
                  (ΕΕ L 180, σ. 52), κατά το μέρος που εξαιρεί από το μεταβατικό καθεστώς τις επιχειρήσεις οι οποίες, στις 11 Ιουλίου 2001,
                  είχαν ήδη υποβάλει στην ολλανδική φορολογική αρχή αίτηση να υπαχθούν στο εν λόγω καθεστώς ενισχύσεων χωρίς να έχει ακόμα ληφθεί
                  σχετική απόφαση.
               
            Διατακτικό 
      
         
                   
               
               
                  
               
               
                  Το Πρωτοδικείο αποφασίζει:
               
            
         
                   
               
               
                  
               
               
                  Ακυρώνει το άρθρο 2 της αποφάσεως 2003/515/EK της Επιτροπής, της 17ης Φεβρουαρίου 2003, σχετικά με το καθεστώς ενισχύσεων
                     που έθεσαν σε εφαρμογή οι Κάτω Χώρες υπέρ των διεθνών χρηματοδοτικών δραστηριοτήτων, κατά το μέτρο που εξαιρεί από το μεταβατικό
                     καθεστώς τις επιχειρήσεις οι οποίες, στις 11 Ιουλίου 2001, είχαν υποβάλει στην ολλανδική φορολογική αρχή αίτηση να υπαχθούν
                     στο εν λόγω καθεστώς ενισχύσεων χωρίς να έχει ακόμα ληφθεί σχετική απόφαση.
                  
               
            
         
                   
               
               
                  
               
               
                  Η Επιτροπή φέρει το σύνολο των δικαστικών εξόδων.